Pulmahooaeg on ukse ees ja otse loomulikult tahab iga pruutpaar suurel pidupäeval täiuslikku pulma nii endale kui oma külalistele. Pulmakülalistele hea mulje jätmiseks tuleks ennekõike teada, mis külalistele sugugi ei meeldi, mis ajavad neid suisa närvi ja millest tuleks igal juhul loobuda.
Need 10 asja ajavad pulmakülalised tõsiselt närvi
Briti juveliirid Goldsmiths küsitlesid kolme tuhandet inimest sooviga teada saada, mis ajab neid kellegi pulmas kõige rohkem närvi.
Selgub, et häirivat pole sugugi vähe, ja see algab juba kutsest. Viiendikku üksikutest inimestest ärritab, kui kutsel pole ette nähtud kaaslast. Suur miinus on ka see, kui pulm toimub tööpäeval.
Kui 17% küsitletud külalistest väljendas oma nördimust selle üle, et neilt oodatakse kingituse asemel raha, siis üle poolte küsitletud pruutidest ütlesid, et nad oleksid pettunud, kui nad oleksid viisakalt küsinud raha ja saanud selle asemel kingituse.
Siin on tulemuste TOP 10:
13% ajab närvi, kui pulmi peetakse argipäeval
17% ajab närvi, kui pulmakingiks palutakse raha
22% ajab närvi, kui «pluss ühte» ei kutsuta
25% ajab närvi, kui sööki peab liiga kaua ootama
26% ajab närvi, kui tseremoonia kestab igavesti
29% ajab närvi, kui kõned on liiga pikad või piinlikud
29% ajab närvi, kui asukoht on ebasoodne
34% ajab närvi, kui sugulased joovad end silmini täis
36% ajab närvi, kui lapsed terve aeg karjuvad
39% ajab närvi, kui on kutsutud poissmeesteõhtule ja pulmad toimuvad välismaal.
Allikas: Petra